Internados indíxenas dos Estados Unidos de América

Os internados indíxenas, tamén coñecidos como escolas residenciais indíxenas, estabelecéronse nos Estados Unidos dende mediados do século XVII até comezos do século XX co obxectivo principal de "civilizar" ou asimilar culturalmente os nenos nativos americanos na cultura angloamericana. No proceso, estas escolas denigraron a cultura dos nativos americanos e fixeron que os nenos abandonasen as súas linguas e relixión.Mary Annette Pember, "Death by Civilization ", 8 de marzo de 2019, The Atlantic, consultado o 12 de abril de 2021 Ao mesmo tempo, as escolas proporcionaban unha educación occidental básica. Estes internados foron estabelecidos por primeira vez por misioneiros cristiáns de varias confesións. Os misioneiros foron a miúdo aprobados polo goberno federal para iniciar tanto misións como escolas en reservas, especialmente nas áreas pouco poboadas do oeste do país. Especialmente a finais do século XIX e principios do XX, o goberno pagou ás distintas confesións da Igrexa para ofrecer educación básica aos nenos nativos americanos nas reservas, e máis tarde estabeleceu as súas propias escolas nas reservas. O Bureau of Indian Affairs (BIA) tamén fundou internados adicionais fóra das reservas. Do mesmo xeito ca as escolas que ensinaban inmigrantes falantes doutras linguas, o plan de estudos baseábase no imperialismo lingüístico, o movemento de “só inglés” e a asimilación forzada imposta mediante castigos corporais. En ocasións, estes programas atraían nenos de diversas tribos. Ademais, as ordes relixiosas estabeleceron escolas fóra das reservas. En outubro de 2024, o presidente dos Estados Unidos Joe Biden presentou unha desculpa oficial en nome do goberno federal polos abusos sufridos nestes internados.

Os nenos normalmente estaban inmersos na cultura angloamericana das clases altas. As escolas obrigaron a eliminar os significados culturais indíxenas: cortar o pelo dos nenos, facerlles vestir uniformes de estilo americano, prohibirlles falar as súas linguas maternas e substituír os seus nomes tribais con nomes en lingua inglesa (nomes de santos baixo algunhas ordes relixiosas) para o seu uso nas escolas, como parte da asimilación e para cristianizalos. As escolas eran normalmente duras, especialmente para os nenos máis pequenos que foran separados pola forza das súas familias e obrigados a abandonar as súas identidades e culturas nativas americanas. Os nenos ás veces morrían no sistema escolar debido a enfermidades infecciosas. As investigacións de finais do século XX revelaron casos de abuso físico, emocional e sexual.

 Notas 

 Véxase tamén 
 Outros artigos 
 Asimilación cultural dos nativos americanos
 Escolas residenciais indíxenas do Canadá
 Bibliografía 

 Adams, David Wallace. Education for Extinction: American Indians and the Boarding School Experience, 1875–1928. Lawrence, KS: University Press of Kansas, 1995. review
 Child, Brenda J. (2000). Boarding School Seasons: American Indian Families, Lincoln: U of Nebraska Press. .
 Davis, Julie. "American Indian boarding school experiences: Recent studies from Native perspectives." OAH Magazine of History 15.2 (2001): 20-22.  excerpt

 Meriam, Lewis et al., The Problem of Indian Administration, Brookings Institution, 1928 (full text online at Alaskool.org)

 Szasz, Margaret Connell. " 'I Knew How to Be Moderate. And I Knew How to Obey': The Commonality of American Indian Boarding School Experiences, 1750s-1920s" American Indian Culture and Research Journal 29#4  (2005): 75-94.
 Warren, Kim Cary, The Quest for Citizenship: African American and Native American Education in Kansas, 1880–1935, Chapel Hill, NC: University of North Carolina Press, 2010.

Categoría:Desprazamento de nenos indíxenas
Categoría:Historia dos Estados Unidos de América
Categoría:Política dos Estados Unidos de América
Categoría:Pobos indíxenas de América
Categoría:Asimilación cultural